РАБОТНА СРЕЩА

ТЕХНОЛОГИЧНИ РЕШЕНИЯ ЗА УЛАВЯНЕ НА СО2

На 31 октомври 2023 г. в зала 303 на бл. 11 (ул. „Акад. Г. Бончев“) в кампус „Гео Милев“ ще се проведе среща за обсъждане на актуални проблеми, свързани с опазването на околната среда. В работната среща ще участват учени от Института по обща и неорганична химия (ИОНХ) и представител на фирма ТЕРАЗИД - водещ български производител на строителни материали.

Проф. Антон Найденов ще запознае участниците във форума с технологиите за обезвреждане на метан, при което като продукт се получава въглероден диоксид. Метанът е вторият по значение парников газ и заедно с въглеродния диоксид води до значителен парников ефект.

Целта на срещата е да се планират лабораторни изследвания в ИОНХ на възможностите за улавяне на въглероден диоксид от разработените във фирма ТЕРАЗИД фасадни мазилки и бои.